ตอนที่ 10

ขณะที่ ธูป (พูห์ กฤติน) กำลังจะถูกวิญญาณเข้าทำร้ายกลับเกิดเหตุการณ์ไม่คาดฝัน เมื่อมีอีกหนึ่งดวงวิญญาณลึกลับ ปรากฏตัวเข้าขวางและปกป้องเอาไว้ได้อย่างหวุดหวิด เหตุการณ์นี้ยิ่งตอกย้ำความสงสัยในใจธูปว่าดวงวิญญาณนั้นคือใคร และเหตุใดจึงคอยตามปกป้องเขาอยู่ตลอดเวลา ด้วยความสงสัยและความต้องการที่จะหนีให้พ้นจากเงื้อมมือของเหล่าวิญญาณ ธูป จึงตัดสินใจไปหาคำตอบจากลุงพร้อมเปิดภาพสเก็ตช์ดวงวิญญาณที่ธูปได้วาดขึ้นจากความทรงจำให้ลุงได้ดู แม้ในตอนแรกลุงจะพยายามปฏิเสธและไม่อยากพูดถึง แต่เมื่อธูปยืนยันหนักแน่นว่าต้องรู้ความจริงให้ได้ “ผมจำเป็นต้องรู้ถึงผมจะอยากหนียังไงผมก็หนีพวกผีนี้ไม่พ้น มีทางเดียวที่ผมต้องรู้ความจริงให้ได้ เขาต้องเป็นหนึ่งในเหยื่อแน่ๆด้ายแดงที่เย็บปากเย็บตามันเหมือนกัน ลุงอยู่กับหลวงปู่มานานหลวงปู่น่าจะบอกอะไรลุงบ้างเพราะผีตัวอื่นมันทำร้ายผม โจมตีป้าศรีจันทร์ ทำร้ายคนใกล้ตัวผม แต่ผีตัวนี้เขาคอยปกป้องผมตลอด เขาเป็นใครกันแน่ครับ” วิญญาณที่คอยตามปกป้องธูปแท้ที่จริงคือใคร มีความผูกพันกับธูปอย่างไร ต้องห้ามพลาดความลับที่ถูกปิดซ่อนมานาน?